Official Journal L 099 , 11/04/1987 P. 0018 - 0019

Finnish special edition: Chapter 3 Volume 23 P. 0106

Swedish special edition: Chapter 3 Volume 23 P. 0106



NÕUKOGU OTSUS, 7. aprill 1987, millega teatavate sigade katkuga seotud meetmete osas muudetakse direktiive 64/432/EMÜ ja 72/461/EMÜ (87/231/EMÜ) EUROOPA ÜHENDUSTE NÕUKOGU, võttes arvesse Euroopa Majandusühenduse asutamislepingut, eriti selle artiklit 43, võttes arvesse komisjoni ettepanekut,1 võttes arvesse assamblee arvamust,2 võttes arvesse majandus- ja sotsiaalkomitee arvamust3 ning arvestades, et: nõukogu 26. juuni 1964. aasta direktiivis 64/432/EMÜ (ühendusesisest veiste ja sigadega kauplemist mõjutavate loomatervishoiu probleemide kohta,4 viimati muudetud määrusega (EMÜ) nr 3768/855) on määratletud tingimused, mis sigade katku osas peavad olema täidetud ühendusesiseseks kaubanduseks ettenähtud elussigade puhul; nõukogu 12. detsembri 1972. aasta direktiivis 72/461/EMÜ (ühendusesisest värske lihaga kauplemist mõjutavate tervishoiuprobleemide kohta,6 viimati muudetud direktiiviga 87/64/EMÜ7) määratletakse kaitsemeetmed, mis sigade katku osas peavad olema täidetud ühendusesiseseks kaubanduseks ettenähtud värske sealiha puhul; ühenduse meetmete raames kehtestatud riiklike sigade katku likvideerimise programmide tulemusena on mõned liikmesriigid selle haiguse täielikult likvideerinud ning võivad kinnitada, et on ametlikult vabad sigade katkust; pidades silmas selle haiguse kahjulikke mõjusid produktiivsusele nende riikide seakarjades ja selle sektori töötajate sissetulekule, tuleks neile liikmesriikidele anda võimalus säilitada omandatud staatus ja vältida haiguse taasilmnemist nende territooriumil, tugevdades asjaomase tootega kauplemise osas võetud kaitsemeetmeid; käesolevaid sätteid kohaldatakse kuni sigade katku vastu võitlemise meetmeid käsitleva nõukogu otsuse vastuvõtmiseni, ON VASTU VÕTNUD KÄESOLEVA OTSUSE: Artikkel 1 Direktiivi 64/432/EMÜ muudetakse järgmiselt. 1. Artikli 4b lõike 1 esimene lauseosa asendatakse järgmisega: "Liikmesriigid, mis on tunnistatud ametlikult vabaks sigade katkust, ei või keelduda oma territooriumile laskmast sigu, kes on pärit:". 2. Artikli 4b lõige 2 asendatakse järgmisega: "2. Käesolevat artiklit kohaldatakse kuni 31. detsembrini 1988." 3. Artikli 4b lõige 3 jäetakse välja. 4. Artikli 7 lõike 1 punkt F asendatakse järgmisega. "F. Aretamiseks või tootmiseks ettenähtud sigade puhul, olenemata artikli 3 lõikest 4 ja kuni 31. detsembrini 1988, sigade katku vastu vaktsineeritud loomad. Niisugustel loomadel peab olema erimärgistus ja nad peavad olema ette nähtud tarnimiseks ettevõtetesse, kus loomi sigade katku vastu korrapäraselt vaktsineeritakse." Artikkel 2 Direktiivi 72/461/EMÜ muudetakse järgmiselt. 1. Artikli 13a lõikes 1 asendatakse esimene lause järgmisega: "1. Liikmesriigid, mis on tunnistatud ametlikult vabaks sigade katkust, ei või keelduda oma territooriumile laskmast teisest liikmesriigist pärit värsket sealiha, kui see on saadud:". 2. Artikli 13a lõike 1 lõigus i asendatakse sõnad "artikli 4c lõik 1" sõnadega "artikli 4d lõik 1". 3. Artikli 13a lõike 3 esimeses ja teises lõigus asendatakse sõnad "31. detsember 1987" sõnadega "31. detsember 1988". Artikkel 3 Enne 1. novembrit 1987 teeb nõukogu komisjoni ettepanekul kvalifitseeritud häälteenamusega otsuse direktiivi 64/432/EMÜ artikliga 4b ja artikli 7 lõike 1 punktiga F ning direktiivi 72/461/EMÜ artikliga 13a ettenähtud ajapikenduste kohta. Artikkel 4 Liikmesriigid jõustavad käesoleva otsuse täitmiseks vajalikud õigusnormid hiljemalt 31. detsembril 1987 ning teatavad sellest viivitamata komisjonile. Artikkel 5 Käesolev otsus on adresseeritud liikmesriikidele. Luxembourg, 7. aprill 1987 Nõukogu nimel eesistuja Ph. MAYSTADT 1 EÜT C 295, 21.11.1986, lk 8. 2 EÜT C 76, 23.3.1987. 3 EÜT C 83, 30.3.1987, lk 3. 4 EÜT 121, 29.7.1964, lk 1977/64. 5 EÜT L 362, 31.12.1985, lk 8. 6 EÜT L 302, 31.12.1972, lk 28. 7 EÜT L 34, 5.2.1987, lk 52.